My diere, my lewe: Vicky Davis, Shaleen Surtie-Richards, Diaan Lawrenson ... | SARIE
Keischa FOTO Verskaf
Wat sal ons doen sonder ons diere? Die sagte lyfies, warm asems, ore en sterte wat beweeg as ons by die voordeur instap …
"Maar ek is ook mal oor katte, want hulle het attitude en is onafhanklik. My optelkat, Yuki, en Bengaalse kat, Mowgli, bly deesdae by my ouers op Somerset-Wes. In 'n stadium het ek baie rondgetrek; ek kon hulle nie behoorlik versorg nie, maar ek sien hulle minstens twee tot drie keer per week. Ons woon lekker naby, op Stellenbosch. Yuki, 'n pofkat, is ook mal oor Lira (18 maande). Selfs as Lira haar hare trek, purr sy."
"Maar as my diere nie in my lewe was nie, weet ek nie so mooi nie. Hulle gee onvoorwaardelike liefde en word nooit vir my kwaad nie. Ek hou nie daarvan om hulle alleen by die huis te laat nie. Onlangs, toe ek Kook, proe, liefde? ('n kosprogram) vir Via (DStv kanaal 147) geskiet het, moes ek hulle by iemand gelos het. Die program word eers 10 Junie uitgesaai. Ek is nie op die oomblik so besig nie, maar die fliek Twee grade van moord (oor genadedood), saam met Sandra Prinsloo en Marius Weyers, word later vanjaar uitgereik."
"Diere help my om van stres te ontlaai. Hulle is altyd lief vir my en as ek huil, kom al drie katte op my bors lê. Ek is psigies en hulle ook. Katte kan mos mens se emosies lees. Troeteldiere is die beste geselskap. Ek besef hulle is honderd persent afhanklik van my liefde. Dit laat my goed voel.''
"Daar is niks soos die onvoorwaardelike liefde van honde nie. Daai warm asems en pienk tonge as jy by die huis inkom. Hulle is altyd so bly om jou te sien. Ek is mal oor labradors, hulle laat my lag en hulle is meer mens as hond. Ek het nou nog net vir Romeo (hy is agt) en my nuwe hond, Olga."